
Konkursi ”Narva linna kaunis kodu 2014” tulemuste kinnitamine ja 

osalejate autasustamine 

1. Asjaolud ja menetluse käik

Narva Linnavalitsuse 05.11.2008 määruse nr 1399 „Konkursi „Narva linna kaunis kodu“ läbiviimise kord“ alusel viis Narva Linnavalitsus Narva Linnavalitsuse Arhitektuuri- ja Linnaplaneerimise Ameti kaudu läbi traditsioonilist heakorra ja kodukaunistamise konkurssi, mille eesmärgiks on kodukaunistamise idee propageerimine.  
Kodukaunistamise konkurss „Narva linna kaunis kodu 2014“ toimus ajavahemikul 01.06.2013 – 01.06.2014. Konkursi „Narva linna kaunis kodu 2014“ hindamiskomisjoni koosolek toimus 05.06.2014, mille kohta on vormistatud protokoll.  

Tulenevalt eelpool viidatud määruse § 8 lõigetes 1 ja 2, § 9 lõikele 1 sätestatust ja Narva Linnavalitsuse 05.11.2008.a. määruse nr. 1400 „Konkursi „Narva linna kaunis kodu“ hindamiskomisjoni põhimäärus“ § 5 punktide 1 ja 2 alusel teeb konkursi alaline hindamiskomisjon Narva Linnavalitsusele ettepaneku kinnitada konkursi tulemused vastavalt juurdelisatud protokollile ja ettepaneku auhinnarahade väljamaksmiseks. 
2. Õiguslikud alused

2.1. Kohaliku omavalitsuse korralduse seaduse § 30 lõike 1 punkti 3 alusel lahendab ja korraldab linnavalitsus kohaliku elu küsimusi, mis ei kuulu volikogu pädevusse.
2.2. Juhindudes Narva Linnavalitsuse 05.11.2008 määruse nr 1399 „Konkursi „Narva linna kaunis kodu“ läbiviimise kord“ § 8 lõikes 1, § 9 lõigetes 1 ja 2 sätestatust,  teeb komisjon Narva Linnavalitsusele ettepaneku konkursi tulemuste kinnitamiseks ja auhinnarahade väljamaksmiseks. Kõiki konkursist osavõitjaid tunnustatakse aukirja ja mälestusmeenega. 
3. Otsus

3.1. Kinnitada konkursi «Narva linna kaunis kodu 2014» tulemused, vastavalt juurdelisatud hindamiskomisjoni protokollile.

3.2. Autasustada auhinnaraha, aukirja ja mälestusmeenega:
Kategoorias „Korterelamute krundid“

3.2.1. Korteriühistu Pimeaia, (Kraavi 14, Narva, reg.nr 80280195) – preemia 300 eurot.

Kategoorias „Koolieelsete lasteasutuste krundid“
3.2.2. Koolieelne lasteasutus „Käoke” (reg.nr. 75008692) – hinnaline kingitus summa 200 euro ulatuses;
3.2.3. Koolieelne lasteasutus „Sädemeke“ (reg.nr 75024411) – hinnaline kingitus summa 200 euro ulatuses;

3.2.4. Koolieelne lasteasutus „Potsataja“ (reg.nr 75026773) – hinnaline kingitus summa 200 euro ulatuses.
Peaministri tänukirja ja rahvusvärvides mastivimpli saajad
3.2.5. Tartu Ülikooli Narva kolledž (Raekoja plats 2, Narva, reg,nr 74001073 (Tartu Ülikool) – preemia 300 eurot;
3.2.6. Narva Hooldekodu (A.Daumani tn 4b/Rahu põik 10, Narva, reg.nr.75038078) – hinnaline kingitus summa 200 euro ulatuses.
3.3. Autasustada aukirja ja mälestusmeenega:

3.3.1. Korteriühistu Oktoober, (Rahu 10, Narva, reg.nr 80045181).
3.4. Narva Linnavalitsuse Arhitektuuri- ja linnaplaneerimise Ametil valmistada ette võitjate autasustamistseremoonia.

3.5. Lugeda alates 01.06.2014 Narva Linnavalitsuse konkurss «Narva linna kaunis kodu 2014» lõppenuks ning Narva Linnavalitsuse konkurss «Narva linna kaunis kodu 2015» avatuks.

4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil teha korraldus asjaosalistele teatavaks.
4.2. Korraldus jõustub teatavakstegemisest.
4.3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

